projecte-aina/catalan_government_crawling huggingface dataset:
Aquesta publicació és la síntesi d'un dels objectius estratègics del Departament d'Acció Social i Ciutadania al llarg d'aquesta VIII legislatura: posar en valor el rol, enormement complex, dels directius i les directives en serveis socials a Catalunya.
Aquestes persones es fan responsables de governar un dels sistemes d'atenció a les persones més complexos de Catalunya, per l'enorme quantitat i nivell de dispersió de públics destinataris i casuístiques.
Col·lecció Papers d'Acció Social, número 19
Reflexió de caràcter teòric sobre la gestió del personal en la creació d'un consorci de base local, i més concretament, pel que fa a la planificació de la subrogació del personal.
El moment de la transferència de personal entre administracions és cabdal, donat que incideix directament en la confiança i disponibilitat dels futurs treballadors i treballadores de l'ens.
Col·lecció Lectura fàcil, número 4
L'anomenada Llei de la Dependència és el tret de sortida per universalitzar el dret d'atenció a les persones amb dependència; és a dir, totes aquelles que no poden fer elles soles les activitats bàsiques de la seva vida diària.
Amb aquesta adaptació al format de Lectura fàcil, es vol fer accessible a tots els ciutadans i ciutadanes la informació bàsica continguda en aquesta Llei.
Sobretot pel que fa als tipus d'ajudes que preveu.
Aquest document, doncs, conté els principals apartats de la Llei i informa de com es pot accedir a les ajudes, quins són els requisits, quins són els drets i deures dels beneficiaris i quins tipus d'ajudes configuren l'atenció a la dependència.
La guia pràctica Avaluació de necessitats socials, publicada dins de la col·lecció " Guies pràctiques sobre avaluació de polítiques públiques" de l'Institut Català d'Avaluació de Polítiques Públiques (Ivàlua), descriu els conceptes i les tècniques de l'avaluació de necessitats socials.
La guia se centra en les polítiques públiques de caràcter personal, com ara la sanitat o els serveis socials i, més concretament, es basa en les tècniques d'avaluació de necessitats relacionades amb el disseny i la planificació d'intervencions públiques des del punt de vista macro, és a dir, posa l'èmfasi en les problemàtiques socials de la població i en la valoració dels serveis necessaris per grans territoris.
Aquesta publicació s'emmarca dins del Programa anual d'actuació estadística per a l'any 2008, d'acord amb el Decret 649/2006, de 27 de desembre, pel qual s'aprova aquest Programa, i constitueix una de les activitats estadístiques consolidades de periodicitat anyal que s'encarrega al Departament d'Acció Social i Ciutadania.
D'aquesta manera queda garantida la seva disponibilitat per a totes aquelles persones o entitats, tant públiques com d'àmbit privat, interessades en la consulta i l'estudi de les dades explotades.
Aquest llibre conté la història que descriu el camí que fa una família quan descobreix que un dels seus fills és sord profund, com la seva mare.
Es tracta d'un cas concret, però presenta els dubtes que tindria la majoria de mares o pares en una situació semblant.
Descriu el trajecte que decideix seguir la família d'en Marcel i com afronten aquesta situació.
Un camí que no fan sols, els acompanyen les entitats, els metges i les metgesses, l'escola... i entre tots conformen una xarxa social de suport forta i imprescindible per a l'infant.
El present document s'emmarca dins del Programa anual d'actuació estadística per a l'any 2010, d'acord amb el Decret 11/2010, de 26 de gener, pel qual s'aprova aquest Programa i constitueix una de les activitats estadístiques consolidades de periodicitat anyal que s'encarrega al Departament de Treball, Afers Socials i Famílies.
D'aquesta manera queda garantida la seva disponibilitat per a totes aquelles persones o entitats, tant públiques com d'àmbit privat, interessades en la consulta i l'estudi de les dades explotades.
Aquest treball, basat en les persones amb un grau de discapacitat a partir del 33% a Catalunya de l'any 2010, ha estat elaborat a partir de la base de dades que emplenen els centres d'atenció a discapacitats dependents de l'Institut Català d'Assistència i Serveis Socials.
Aquest opuscle pretén ser una reflexió sobre la importància del món del professional, en especial de les seves emocions, ja que en són la part central, i de l'ús que en fa en la relació d'ajuda.
Els conceptes principals que es tracten són: la definició d'emoció, els riscos per als professionals, la necessitat de protecció i autocura, el paper clau de les emocions en la construcció de la realitat i la seva relació circular amb les cognicions i les conductes; les emocions com a element bàsic en la conducció de la relació d'ajuda i les eines que podem utilitzar els professionals per gestionar-les.
Els professionals i les entitats que gestionen els serveis de residència a gent gran amb dependència han d'orientar la seva activitat de manera que es garanteixi especialment la dignitat de les persones, el seu benestar i el respecte a la seva autonomia i intimitat.
Aquest document conté el resultat d'un treball de camp, realitzat pel Servei d'Inspecció i Registre, sobre l'ús racional de les contencions físiques en les residències de gent gran de Catalunya que té com a finalitat contribuir a la millora de la garantia dels drets de les persones ateses en aquests serveis i de les seves condicions de vida.
Aquest document és una síntesi de les dades més rellevants de la població a Catalunya amb un grau de discapacitat igual o superior al 33%, per tipologia i grau de discapacitat, edat, sexe, barem de dificultat de mobilitat i barem de necessitat de tercera persona.
La informació que presentem es fonamenta en les estadístiques de persones amb discapacitat que semestralment es publiquen al web del Departament.
Aquesta publicació s'emmarca dins del Programa anual d'actuació estadística per a l'any 2011, d'acord amb el Decret 289/2011, de 8 de març, pel qual s'aprova el programa, i constitueix una de les activitats estadístiques consolidades de periodicitat anyal que s'encarrega al Departament.
Així es garanteix la disponibilitat per a totes aquelles persones o entitats, tant públiques com d'àmbit privat, interessades en la consulta i l'estudi de les dades explotades.
Aquest treball, basat en les persones amb un grau de discapacitat a partir del 33% a Catalunya, s'ha elaborat a partir de la base de dades que emplenen els centres d'atenció a discapacitats dependents de l' Institut Català d'Assistència i Serveis Socials.
Col·lecció Lectura fàcil, número 6
Adaptació al format Lectura Fàcil de la Llei d'accessibilitat, que estableix les directrius que s'han de complir per assolir l'accessibilitat en tots els àmbits de l'entorn (urbanisme, edificació, transports, comunicació, serveis i productes), per garantir la màxima autonomia, evitar situacions de discriminació i proporcionar la igualtat d'oportunitats per a tothom, especialment per a les persones amb discapacitats.
Relatoria de la conferència celebrada a Barcelona el 29 d'abril de 2013 organitzada per la Direcció General per a la Immigració amb el suport del CIDOB i la Diputació de Barcelona.
Inclou els debats, ponències i presentacions que van tenir lloc durant la jornada, amb intervencions de representants d'institucions, expertes i experts en la matèria.
Des de la primera edició, el 2004, és un dels components clau del marc europeu comú per a la integració, basat en els principis clau comuns sobre integració acordats pel Consell de Justícia i Interior al novembre de 2004.
La segona edició, feta en col·laboració amb els punts de contacte nacionals sobre integració, inclou l'habitatge i la integració econòmica, dues qüestions bàsiques per a una bona acollida.
La tercera edició incorpora informació sobre els intercanvis europeus d'informació i bones pràctiques, mitjans de comunicació i integració, sensibilització i capacitació dels immigrants i diversos aspectes relacionats amb la joventut immigrant i el seu accés a l'educació i el mercat de treball.
El manual ha estat elaborat per la Direcció General de Llibertat, Seguretat i Justícia de la Comissió Europea.
Actualització del primer manual d'estil periodístic per al tractament de les minories ètniques que va sorgir del Congrés de Periodistes Catalans de 1996.
Inclou fins a sis grans recomanacions adreçades als periodistes que tracten notícies relacionades amb la immigració o la diversitat cultural per tal de millorar el tractament informatiu, evitar els estereotips i els prejudicis, entre d'altres.
És una iniciativa del Col·legi de Periodistes de Catalunya amb la col·laboració de la Generalitat de Catalunya, el CAC i el Centre UNESCO de Catalunya.
Està vinculada a una de les mesures del Pacte Nacional per a la Immigració.
Aquesta col·lecció pedagògica inclou deu publicacions que comparen la gramàtica del català amb la d'onze llengües de la immigració, amb l'objectiu de crear material perquè els mestres i el professorat de català per a persones estrangeres puguin conèixer algunes de les propietats gramaticals de les llengües dels alumnes i entendre les dificultats que tenen.
El projecte el van elaborar entre els anys 2000 i 2003 els lingüistes del Gabinet d'Assessorament Lingüístic per a la Immigració de la Universitat de Girona, amb la col·laboració d'escoles, instituts de secundària, escoles d'adults, centres del Consorci per a la Normalització Lingüística i parlants de les llengües estudiades.
Hi va col·laborar també el Departament d'Acció Social i Ciutadania.
Us oferim la informació bibliogràfica de les edicions més recents de la col·lecció.
Col·lecció Llengua, immigració i ensenyament del català, número 10
Col·lecció Llengua, immigració i ensenyament del català, número 9
Col·lecció Llengua, immigració i ensenyament del català, número 8
Col·lecció Llengua, immigració i ensenyament del català, número 7
Col·lecció Llengua, immigració i ensenyament del català, número 6
Col·lecció Llengua, immigració i ensenyament del català, número 5
Col·lecció Llengua, immigració i ensenyament del català, número 4
Col·lecció Llengua, immigració i ensenyament del català, número 3
Col·lecció Llengua, immigració i ensenyament del català, número 2
Col·lecció Llengua, immigració i ensenyament del català, número 1
Aquesta col·lecció, existent en format pdf i en format paper, és útil per a persones que volen millorar les seves habilitats lingüístiques i comunicatives en català.
Cadascun d'aquests volums és una eina interessant a l'hora d'apropar l'aprenentatge de la llengua i dels costums catalans a les persones que ho desitgin
Col·lecció Parlem català des de..., número 10
Col·lecció Parlem català des de..., número 9
Col·lecció Parlem català des de..., número 8
Col·lecció Parlem català des de..., número 7
Col·lecció Aprenem català des de..., número 6
Col·lecció Aprenem català des de..., número 5
Col·lecció Aprenem català des de..., número 4
Col·lecció Aprenem a català des de..., número 3
Col·lecció Aprenem català des de..., número 2
Col·lecció Aprenem català des de..., número 1
La Secretaria d'Igualtat, Migracions i Ciutadania disposa de la col·lecció de publicacions "Ciutadania i Immigració" que recull, essencialment, resultats de recerques universitàries.
L'objectiu és difondre els coneixements que es creen a Catalunya o a l'estranger en relació amb el fet i els processos migratoris.
La col·lecció "Ciutadania i Immigració" també inclou estudis, reculls de ponències o intervencions en congressos amb la participació de persones expertes en l'àmbit de les migracions.
Es tracta d'un pas més per afavorir la reflexió i la difusió del coneixement generat amb l'objectiu de compartir-lo amb el personal de les administracions públiques, del tercer sector, de l'àmbit de la recerca i la formació universitària, així com amb les persones interessades en aquesta temàtica.
Col·lecció Ciutadania i immigració, número 4
Barcelona, 2009 Edició en paper
Aquest volum Recerca i Immigració II inclou els resultats de les recerques dels equips d'investigadors i d'investigadores que varen rebre suport econòmic dins de la convocatòria d'ajuts ARAI-2006, aquest llibre es vincula a la jornada anual de Recerca i lmmigració a l'Institut d'Estudis Catalans que va tenir lloc el dia 9 de desembre de 2008.
Col·lecció Ciutadania i immigració, número 5
Aquest cinquè número de la col·lecció "Ciutadania i Immigració" recull les ponències i els debats que van tenir lloc en el marc del Congrés Internacional Catalunya 2.0 – Els fills i filles de les migracions, celebrat els dies 10, 11 i 12 de novembre de 2009 a l'auditori de l'ONCE de Barcelona.
Col·lecció Ciutadania i Immigració, número 6
Barcelona, 2011 Edició en paper
Aquest volum Recerca i Immigració III és un nou recurs per a professionals de l'Administració pública i de les entitats del teixit associatiu que permet potenciar la cohesió social de la nostra comunitat.
Un recurs que es fonamenta en l'anàlisi de temàtiques específiques duta a terme per grups d'universitats catalanes mitjançant recerques aplicades avalades pel Departament de Benestar Social i Família, a través de la convocatòria d'ajuts a la recerca ARAFI-2007.
Col·lecció Ciutadania i Immigració, número 7
El Fòrum, organitzat pel CIDOB, aplegà ponents vinguts de l'altra riba de l'Atlàntic per transmetre'ns la seva experiència i compartir-la amb experts del nostre país.
Estructurat des d'una òptica de complementarietat, el Fòrum suma el punt de vista dels servidors públics amb la de l'àmbit acadèmic, alhora que articula des d'una perspectiva comparativa l'experiència
del Quebec, la del Govern federal canadenc i la de províncies anglòfones, com
Col·lecció Ciutadania i immigració, número 9
Aquest nou títol de la col·lecció recull els treballs de sis equips d'investigació beneficiaris de la convocatòria d'ajuts a la recerca aplicada en l'àmbit de la immigració ARAFI-2009.
Una iniciativa que ha estat possible gràcies a la col·laboració entre la Direcció General per a la Immigració i la Direcció General de Recerca i l'Agència de Gestió d'Ajuts Universitaris i de Recerca (AGAUR).
Els resultats de la majoria d'aquestes recerques es varen presentar públicament en la VI Jornada de Recerca i Immigració, celebrada el 22 de juny de 2011 a l'Institut d'Estudis Catalans.
Una trobada anual organitzada pel Departament de Benestar Social i Família que s'ha convertit en un referent en l'àmbit acadèmic i institucional pel que fa a la gestió del fet migratori.
Col·lecció Ciutadania i Immigració, número 11
La Fundació Paco Candel va fer un tiratge imprès d'aquest mateix llibre a finals de l'any 2017 incorporant-hi una galeria d'imatges.
Amb motiu del 50è aniversari de la publicació d'Els altres catalans, de l'escriptor Francesc Candel, i del Dia Internacional del Migrant, el Grup d'Estudis Demogràfics i de les Migracions-GEDEM, el Centre d'Estudis Demogràfics (CED), la Direcció General per a la Immigració de la Generalitat de Catalunya i la Fundació Paco Candel van organitzar una jornada de reflexió sobre les similituds i diferències de les migracions dels segles xx i xxi a Catalunya: «Migracions dels segles xx i xxi a Catalunya.
Anàlisi sociodemogràfica», que va tenir lloc el 17 de desembre de 2014 al Museu d'Història de Catalunya, a Barcelona.
Aquest volum en recull les principals contribucions
El Col·legi de Periodistes de Catalunya, amb el suport de la Generalitat de Catalunya, l'Ajuntament de Barcelona i el Consell de l'Audiovisual de Catalunya, promou el portal a Internet "Diverscat, Agenda de la Diversitat de Catalunya".
Es tracta d'una eina digital a l'abast de tot el públic interessat, però especialment pensada per als professionals dels mitjans de comunicació, per tal de facilitar contactes i fonts d'informació relacionades amb la immigració i la diversitat cultural al país.
Inclou, com diu el seu nom, una secció d'agenda amb els actes més interessants convocats per diferents actors, una secció amb documents i publicacions recomanades, enllaços a reportatges sobre diversitat, notícies i un directori amb contactes de professionals i persones que treballen en institucions públiques, grups de recerca, experts o membres d'entitats que poden col·laborar o intervenir en els mitjans com a fonts especialitzades.
El programa de televisió "Immiguiants" mostrà exemples reals de convivència i integració a partir de les veus de tretze immigrants que parlaven de tretze ciutats del país que compartim.
Es va emetre al llarg de 2009 a través de les cinquanta-nou televisions de la Xarxa de Televisions Locals de Catalunya (XTVL).
El projecte fou impulsat per la periodista Marta Ballesta, coproduït amb la Xarxa de Televisions Locals (XAL) i amb el suport de la Direcció General per a la Immigració.
En virtut del conveni signat amb la XAL, la Direcció cedia gratuïtament els capítols del programa a ens locals interessats.
L'objectiu era que poder utilitzar-los durant les sessions d'acollida o de sensibilització que promovien periòdicament.
"Tot un món" fou un programa de Televisió de Catalunya amb una audiència consolidada i un reconeixement important en l'àmbit de les persones, entitats i administracions que treballen per a l'acollida i la integració de la població nouvinguda.
Es tractà d'un espai amè, d'uns deu minuts de durada, que recorria Catalunya per donar a conèixer la realitat de la nova població, des dels punts de vista de les persones immigrades i de la societat d'acollida.
Aquesta publicació és un dels fruits del compromís, recollit al Pacte Nacional per a la Immigració i a la Llei d'acollida de les persones immigrades i de les retornades a Catalunya, d'implementar, en col·laboració amb els agents econòmics i socials, accions pròpies del servei de primera acollida i mesures d'acció positiva en el marc de programes de gestió de la diversitat al si de l'empresa i d'altres organitzacions.
Guia promoguda per la Secretaria per a la Immigració a través de la col·laboració del grup de treball de món local on han intervingut fins a 50 ens locals d'arreu de Catalunya, entre ajuntaments, consells comarcals, les entitats municipalistes i les quatre diputacions.
És un compendi de recomanacions i propostes d'actuació adreçades als responsables municipals per gestionar de forma més efectiva les polítiques públiques relacionades amb la immigració.
Aborda àmbits com l'empadronament de persones estrangeres, la seva acollida, el reagrupament familiar, l'arrelament social, el treball, l'habitatge, l'educació, la slaut, els serveis socials, la seguretat, les polítiques de ciutadania i convivència, la pluralitat religiosa o la cultura i els mitjans de comunicació.
Aquesta guia recull bones pràctiques i exemples de projectes que fomenten la convivència i la integració de persones immigrades, impulsats des de la societat civil amb el suport de l'Administració.
Vol ser un instrument de suport, útil tant a les entitats especialitzades en l'àmbit de la immigració, com a les interessades en afavorir la convivència des del teixit associatiu.
Direcció General per a la Immigració de la Generalitat de Catalunya i Obra Social "la Caixa"
La Direcció General per a la Immigració, l'Obra Social "la Caixa" i la Federació d'Associacions Culturals i Educatives de Persones Adultes (FACEPA) promouen "Lletres per a tothom", un programa d'abast nacional que té per màxim objectiu fomentar l'alfabetització en català de persones adultes d'origen estranger.
La inicativa respon a la mesura 34 del Pacte Nacional per a la Immigració, que aposta per emprendre un programa per a l'alfabetització de les persones immigrades residents a Catalunya i que manifesten dificultats d'expressió escrita i comprensió lectora.
Aquesta Guia constitueix el manual d'ús dels diferents continguts de la maleta.
Hi ha informació detallada dels materials, suggeriments per a dinamitzar les classes, estratègies educatives i propostes concretes per desenvolupar activitats.
En l'enllaç a la Maleta pedagògica, hi trobareu tots els materials del programa per a les activitats d'alfabetització, en suport pdf.
Aquest publicació –la versió en anglès de l' Informe sobre la integració de les persones immigrades a Catalunya – ofereix una visió de la realitat relativa al grau d'integració de les poersones immigrades a Catalunya.
Aquest informe s'elabora de conformitat amb la Llei 10/2010, de 7 de maig, d'acollida de les persones immigrades i de les retornades a Catalunya.
Atesa la necessitat d'elaborar per primera vegada aquest informe, i per garantir el re­quisit d'independència que la llei estableix i la societat demanda, s'ha fet l'encàrrec a l'Ins­titut de Govern i Polítiques Públiques (IGOP) de la UAB i a la Federació d'Entitats Catalanes d'Acció Social (ECAS).
La connexió entre el món acadèmic i el teixit associatiu suposa un valor afegit perquè permet combinar les dades objectives recopilades per investigadors experts amb les vivències subjectives dels immigrants que les associacions vertebren.
La col·lecció Fulls d'Acció Social és una publicació electrònica periòdica que recull i sintetitza documents publicats pel Departament, altres administracions, el món acadèmic, centres de recerca, fundacions i think tanks, que exposen conclusions d'interès pels actors del Sistema Català de Serveis Socials.
La col·lecció pretén ser un potent instrument de transferència de coneixement entre els actors del Sistema Català de Serveis Socials, tot facilitant l'accés dels i les professionals a informació rellevant sobre l'estat actual i futur dels serveis socials per a una millor presa de decisions.
El projecte Fulls d'Acció Social ha estat impulsat des de la Secretaria General del Departament d'Acció Social i Ciutadania, amb la col·laboració del Col·legi de Politòlegs i Sociòlegs de Catalunya.
Tema central: Drets i polítiques per a la diversitat sexual
Tema central: Reptes per a la protecció social a la Catalunya del 2030
Tema central: Recerca i innovació en l'àmbit social
Tema central: Els serveis socials, un motor econòmic emergent
Tema central: L'ètica en els serveis socials
Tema central: Sortir de la pobresa, lluitar per la inclusió
Tema central: El finançament dels Serveis Socials: l'estat de la qüestió
Tema central: Les infraestructures socials, un concepte i una planificació necessaris
Tema central: La infància, des d'una nova perspectiva de drets i d'atenció.
Tema central: La nova Llei de serveis socials, l'eix per al quart pilar de l'estat del benestar
Col·lecció Lectura fàcil, número 1
La Llei 12/2007, d'11 d'octubre, de serveis socials és el text de referència sobre serveis socials a Catalunya i que regeix el Sistema català de serveis socials.
L'adaptació a Lectura Fàcil d'aquesta llei obre la nova col·lecció Lectura Fàcil, que consisteix en l'adaptació a Lectura Fàcil de diferents textos normatius en serveis socials.
Aquest document conté tots els apartats bàsics de la Llei de serveis socials, però estan adaptats a un format simplificat i llenguatge més planer i directe, amb la intenció que pugui ser més accessible a tothom.
D'aquesta manera, es vol promoure que els ciutadans i les ciutadanes rebin informació suficient sobre quins són els seus drets i deures en l'àmbit social.
El 2008 el Govern de la Generalitat va aprovar el Pla de suport al tercer sector social (2008-2010) amb la finalitat que aquest sector continués sent un element de cohesió social i participació, i esdevingués un agent prestador de serveis de qualitat.
L'estudi L'ocupació al tercer sector social de Catalunya 2009 s'emmarca dins d'aquest Pla i representa una excel·lent radiografia del tercer sector a Catalunya, i coincideix temporalment i metodològicament amb l'Anuari 2009 del tercer sector social de Catalunya.
El llibre s'adreça al personal d'atenció directa de centres residencials d'atenció a persones.
Està estructurat en forma de 20 preguntes amb la seva corresponent resposta seguint tres criteris temàtics: conceptes generals sobre la intel·ligència emocional; recursos per desenvolupar la intel·ligència emocional; i aplicació de la intel·ligència emocional al treball amb persones usuàries, familiars i persones treballadores dels centres residencials.